b'\n_START_ARTICLE_\nVordingborg Kaserne\n_START_PARAGRAPH_\nVordingborg Kaserne er en fungerende kaserne i Vordingborg._NEWLINE_Med H\xc3\xa6rloven af 1909 blev det besluttet at opf\xc3\xb8re en muret kaserne med kostforplejning, v\xc3\xa6rksteder og indkvarteringsfaciliteter i Vordingborg. Byggeriet gik i gang i 1912 og i april 1913 kunne kasernen tages i brug. Anl\xc3\xa6gget er tegnet af Alf J\xc3\xb8rgensen og Henning Hansen; administrationsbygningen er dog opf\xc3\xb8rt 1914 efter tegninger af Svend Sinding.\n_START_SECTION_\nKaserneanl\xc3\xa6gget udbygges\n_START_PARAGRAPH_\nI 1952 blev et nyt og stort garageanl\xc3\xa6g taget i brug og i 1955 fuldf\xc3\xb8rtes en v\xc3\xa6rkstedbygning til motork\xc3\xb8ret\xc3\xb8jer og v\xc3\xa5ben. Kasernens kostforplejningsbygning blev taget i brug i 1956 og i \xc3\xa5rene 1957 \xe2\x80\x93 58 blev nye indkvarteringsomr\xc3\xa5der taget i brug. De bestod af 5 bygninger som udover indkvartering for v\xc3\xa6rnepligtige menige og befalingsm\xc3\xa6nd indeholdt undervisningslokaler, v\xc3\xa5benkamre og kompagnikontorer. Det oprindelige milit\xc3\xa6re sygehus var i 1932 blevet overtaget af kommunen, hvorefter garnisonen havde lejet sig ind med et infirmeri.I 1960 overtog garnisonen afd. C p\xc3\xa5 det kommunale sygehus og inddrog bygningen i det egentlige kaserneomr\xc3\xa5de. I 1962 blev der opf\xc3\xb8rt yderligere 8 tjenesteboliger p\xc3\xa5 den sydlige del af den dav\xc3\xa6rende \xc3\xb8velsesplads._NEWLINE_Ved garnisonens 50 \xc3\xa5rs jubil\xc3\xa6um i 1963 stod kasernen som en af landets st\xc3\xb8rste._NEWLINE_I 1976 blev vartings anl\xc3\xa6gget p\xc3\xa5 \xc3\xb8velsespladsen ved Kulsbjerg indviet.'